बीमार मां की देखभाल के लिए ऑस्ट्रेलिया लौटे, स्मिथ संभालेंगे जिम्मेदारी
Border Gavaskar Trophy (IND Vs AUS) 3rd Test Squad - बॉर्डर-गावस्कर ट्रॉफी के तीसरे टेस्ट मैच में पैट कमिंस नहीं खेलेंगे। उनकी जगह स्टीव स्मिथ को कमान सौंपी गई है। टेस्ट 1 मार्च से शुरू हो रहा है। कमिंस दूसरे टेस्ट में हार के बाद ऑस्ट्रेलिया लौट गए थे
बॉर्डर-गावस्कर ट्रॉफी का तीसरा टेस्ट पैट कमिंस नहीं खेलेंगे। उनकी जगह स्टीव स्मिथ को कमान सौंपी गई है। टेस्ट 1 मार्च से शुरू हो रहा है। कमिंस दूसरे टेस्ट में हार के बाद ऑस्ट्रेलिया लौट गए थे। उनकी मां की तबीयत खराब है। बॉर्डर-गावस्कर सीरीज में 4 टेस्ट मैच खेले जाने हैं। ऑस्ट्रेलिया 2 टेस्ट हार चुका है। अब ट्रॉफी भारत के पास ही रहेगी, क्योंकि वह पिछली सीरीज में ऑस्ट्रेलिया से जीता था।
ऑस्ट्रेलिया के 6 खिलाड़ी घर पहुंचे 
ऑस्ट्रेलियाई टीम के 6 प्लेयर्स वतन लौट चुके हैं। डेविड वॉर्नर चोट के चलते सीरीज से बाहर हो चुके हैं और वन डे टीम में शामिल किए गए ग्लेन मैक्सवेल की कलाई मैच के दौरान टूट चुकी है। हालांकि मैक्सवेल स्क्वाड में शामिल किए गए हैं।
अब ग्राफिक में देखें ऑस्ट्रेलिया के कौन से खिलाड़ी घर लौटे...
इंदौर टेस्ट के लिए स्टार्क और ग्रीन फिट
तेज गेंदबाज पैट कमिंस की गैर मौजूदगी में टीम के पेसर मिचेल स्टार्क बॉलिंग अटैक को लीड कर सकते हैं। स्टार्क दिसंबर में साउथ अफ्रीका के खिलाफ होम टेस्ट सीरीज में चोटिल हो गए थे। अब वे तीसरे टेस्ट के लिए फिट हो चुके हैं। साथ ही ऑलराउंडर कैमरून ग्रीन को भी फिट बता दिया गया है। वे अब इंदौर टेस्ट खेल सकते हैं।
वार्नर को सिराज की गेंद पर लगी थी चोट
ऑस्ट्रेलिया के सलामी बल्लेबाज डेविड वार्नर दिल्ली टेस्ट के दूसरे दिन टीम से बाहर हो गए थे। उन्हें इंडियन पेसर मोहम्मद सिराज की गेंद पर सिर में चोट लगी थी। उन्हें कोहनी में भी चोट आई थी। इस कारण वे अब घर जा रहे हैं।
